CELEX: 32016R1759
Language: mt
Date: 2016-09-28 00:00:00
Title: Regolament ta' Implimentazzjoni tal-Kummissjoni (UE) 2016/1759 tat-28 ta' Settembru 2016 dwar il-klassifikazzjoni ta' ċerti prodotti fin-Nomenklatura Magħquda

4.10.2016   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 269/4
               
            REGOLAMENT TA' IMPLIMENTAZZJONI TAL-KUMMISSJONI (UE) 2016/1759
      tat-28 ta' Settembru 2016
      dwar il-klassifikazzjoni ta' ċerti prodotti fin-Nomenklatura Magħquda
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat ir-Regolament (UE) Nru 952/2013 tal-Parlament Ewropew u tal-Kunsill tad-9 ta' Ottubru 2013 li jistabbilixxi l-Kodiċi Doganali tal-Unjoni (1), u b'mod partikolari l-Artikolu 57(4) u l-Artikolu 58(2) tiegħu,
      Billi:
      
                  (1)
               
               
                  Biex tiġi żgurata l-applikazzjoni uniformi tan-Nomenklatura Magħquda annessa mar-Regolament tal-Kunsill (KEE) Nru 2658/87 (2), jeħtieġ li jiġu adottati miżuri li jikkonċernaw il-klassifikazzjoni tal-prodotti msemmija fl-Anness ta' dan ir-Regolament.
               
            
                  (2)
               
               
                  Ir-Regolament (KEE) Nru 2658/87 stabbilixxa r-regoli ġenerali għall-interpretazzjoni tan-Nomenklatura Magħquda. Dawk ir-regoli japplikaw ukoll għal kull nomenklatura oħra li hija bbażata fuqha b'mod parzjali jew bis-sħiħ, jew li żżid kwalunkwe sottodiviżjoni magħha u li hija stabbilita b'dispożizzjonijiet speċifiċi tal-Unjoni, bl-għan li jiġu applikati t-tariffi u miżuri oħra relatati mal-kummerċ tal-prodotti.
               
            
                  (3)
               
               
                  Skont dawn ir-regoli ġenerali, il-prodotti deskritti fil-kolonna (1) tat-tabella stabbilita fl-Anness għandhom jiġu kklassifikati taħt il-kodiċi NM indikat fil-kolonna (2), minħabba r-raġunijiet stabbiliti fil-kolonna (3) ta' dik it-tabella.
               
            
                  (4)
               
               
                  Jixraq li jiġi stipulat li l-informazzjoni vinkolanti dwar it-tariffi maħruġa għall-prodotti kkonċernati minn dan ir-Regolament u li ma tikkonformax ma' dan ir-Regolament tkun tista' tibqa' tiġi invokata mid-detentur, għal ċertu perjodu, skont l-Artikolu 34(9) tar-Regolament (UE) Nru 952/2013. Dak il-perjodu għandu jkun ta' tliet xhur.
               
            
                  (5)
               
               
                  Il-miżuri stipulati f'dan ir-Regolament huma konformi mal-opinjoni tal-Kumitat tal-Kodiċi Doganali,
               
            ADOTTAT DAN IR-REGOLAMENT:
      Artikolu 1
      Il-prodotti deskritti fil-kolonna (1) tat-tabella stabbilita fl-Anness għandhom jiġu kklassifikati fin-Nomenklatura Magħquda taħt il-kodiċi NM indikat fil-kolonna (2) ta' dik it-tabella.
      Artikolu 2
      L-informazzjoni vinkolanti dwar it-tariffi li ma tkunx konformi ma' dan ir-Regolament tista' tibqa' tiġi invokata skont l-Artikolu 34(9) tar-Regolament (UE) Nru 952/2013 għal perjodu ta' tliet xhur mid-data tad-dħul fis-seħħ ta' dan ir-Regolament.
      Artikolu 3
      Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
      
         Dan ir-Regolament għandu jorbot fl-intier tiegħu u japplika direttament fl-Istati Membri kollha.
         Magħmul fi Brussell, it-28 ta' Settembru 2016.
         
            
               Għall-Kummissjoni,
            
            
               F'isem il-President,
            
            Stephen QUEST
            
               Direttur Ġenerali għat-Tassazzjoni u l-Unjoni Doganali
            
         
      
      
         (1)  ĠU L 269, 10.10.2013, p. 1.
      
         (2)  Ir-Regolament tal-Kunsill (KEE) Nru 2658/87 tat-23 ta' Lulju 1987 dwar in-nomenklatura tat-tariffa u l-istatistika u dwar it-Tariffa Doganali Komuni ta' Dwana (ĠU L 256, 7.9.1987, p. 1).
      
         ANNESS
         
                     Deskrizzjoni tal-prodotti
                  
                  
                     Klassifikazzjoni
                     (Kodiċi NM)
                  
                  
                     Raġunijiet
                  
               
                     (1)
                  
                  
                     (2)
                  
                  
                     (3)
                  
               
                     Oġġett li jikkonsisti minn virga qasira tal-azzar b'kamin metriku miksija biż-żingu, b'estremità magħmula mill-plastik. Il-virga tal-azzar b'kamin hija magħmula bi proċess ta' rrumblar għall-ħolqien tal-kamini (rolling), u għandha tul ta' 23 mm u dijametru ta' 6 mm. L-estremità, f'forma ta' ras tonda, għandha dijametru ta' 14,5 mm u ma għandhiex slott jew toqba biex fiha jiddaħħlu l-ponti ta' għodod.
                     L-oġġett huwa ppreżentat għall-użu bħala appoġġ jew sieq għal oġġetti ta' għamara (madankollu jista' jintuża wkoll għal oġġetti oħrajn li jitqiegħdu mal-art) u jservi biex l-għoli tal-għamara jew ta' oġġett ieħor jiġi aġġustat billi l-parti bil-kamin tiġi invitata fl-għamara jew oġġett.
                     Ara l-istampa (*).
                  
                  
                     7318 15 90 
                  
                  
                     Il-klassifikazzjoni hija ddeterminata mir-Regoli Ġenerali 1, 3(b) u 6 għall-interpretazzjoni tan-Nomenklatura Magħquda u mill-kliem tal-kodiċijiet NM 7318 , 7318 15  u 7318 15 90 .
                     L-oġġett huwa prodott kompost magħmul minn żewġ materjali. Il-komponent li jagħti lill-oġġett il-karattru essenzjali tiegħu huwa l-virga qasira tal-azzar b'kamin metriku miksija biż-żingu li sservi biex l-għoli ta' oġġett tiġi aġġustata permezz ta' azzjoni ta' invitar.
                     Il-klassifikazzjoni taħt l-intestatura 8302  bħala fornituri, tagħmir u oġġetti simili ta' metall ta' valur baxx tajbin għal għamara hija eskluża, minħabba li l-użu maħsub tal-oġġett mhuwiex inerenti għall-karatteristiki oġġettivi tiegħu billi dan jista' jintuża wkoll flimkien ma' oġġetti oħra apparti l-għamara. L-oġġett għandu l-karatteristiki oġġettivi ta' vit tal-intestatura 7318 . Għaldaqstant, l-oġġett għandu jiġi kklassifikat taħt il-kodiċi NM 7318 15 90  bħala viti oħrajn.
                  
               
            (*)  L-istampa għandha tintuża biss għal raġunijiet ta' informazzjoni.